الصفحه دى يتيمه, حاول تضيفلها لينك فى صفحات تانيه متعلقه بيها. بتشتهر مصر بإنها اقدم الحضارات وأعظمها على وجه الارض فالانسان المصري بدأ بالاستقرار على ضفاف النيل وبدأ يزرع الارض ويربى المواشى ويستأنس الحيوانات من حوالى 10.000 سنة. واتطور المصريين بسرعه وبدأو فى الصناعات البسيطة وإتطور النسيج الاجتماعي للمصريين، وكوّنوا إمارات جنب بعضها مسالمه على ضفاف النيل بتتبادل التجاره، وسبقت فى الموضوع ده كل بلاد العالم. وتشهد على كده حضارة البداري من حوالى 7000 سنة وحضارة نقاده (4400 سنة قبل الميلاد - 3000 سنة قبل الميلاد)وحضارة (العقرب). وكان التطور الطبيعي للإمارات دى إنها تتحد مع بعضها وفعلا إتوحد الوجهين القبلي والبحري وبدأ الحكم المركزي واللى ظهر فى بداية عصر الاسرات (حوالى 3000 قبل الميلاد). وإتبادلت التجاره مع جيرانها ونشأت فيها الكتابة بالطريقة الهيروجليفيه , وقدمت الحضاره المصريه الفرعونيه غير تعليم العالم الكتابه -وتقديمها القلم والورق- والموسيقى والطب والفلك والهندسة والحساب والكيميا والعمارة معالم ضخمة كتيرة على الارض، بتعتبرها كتير من المنظمات الدوليه اللى ليها علاقه بالآثار إنها تاريخ ومصدر للحضارة البشرية كلها، زى اهرامات الجيزة وأبو الهول وغيره من الاثار العظيمة، زى اللى موجودة فى مدينة منف وطيبة والكرنك ووادي الملوك، وفيه علم خاص بدراسة آثار مصر اسمه علم المصريات.